stanford-oval/wikipedia huggingface dataset:
איידן קווין
קריירה

תפקידו החשוב הראשון היה בסרט "חסרת מעצורים", ופריצת הדרך הקולנועית הייתה בתפקיד "דז" בסרט הקולנוע "סוזאן סוזאן" בדמות מושא אהבתה של הדמות שגילמה רוזנה ארקט. בהמשך כיכב קווין בסרט הטלוויזיה השנוי במחלוקת "קיפאון מוקדם", אודות עורך דין צעיר גיי שמת מאיידס. הסרט שודר ברשת NBC ב-11 בנובמבר 1985, וכיכבו בו ג'ינה רולנדס, בן גזארה וסילביה סידני. על תפקיד זה היה מועמד בפעם הראשונה לפרס אמי וזכה להכרה בהוליווד. קווין הופיע בסרט "המיסיון" בתפקיד אחיו של רוברט דה נירו. הוא גילם אסיר נמלט בשם ריצ'רד "סטיק" מונטגומרי בסרט הפעולה הקומי "מעקב צמוד" לצדם של ריצ'רד דרייפוס ואמיליו אסטבז.
ב-1983 איבד קווין את התפקיד של ישו בסרטו של מרטין סקורסזה "הפיתוי האחרון של ישו" כאשר חברת סרטי פרמאונט ויתרה על זכויות ההפצה. אחר כך סרטי יוניברסל החלו להפיק את הסרט התפקיד נמסר לווילם דפו. בינתיים כיכב קווין בתפקיד הפרוטגוניסט בסרט "קרוזו" שצילומו הסתיים ב-1989.
בשנות התשעים של המאה העשרים הופיע קווין בסרטים "רוחות של תשוקה", "בני וג'ון", "The Handmaid's Tale", "רדוף אהבה" ו"קסם מעשי". עוד כיכב בסרטים "מייקל קולינס", "שירו של ראגי בוי", "מסע בעקבות אבי" ובסרט "אוולין". קווין שיחק בתפקיד קמע קטן בדמות קפטן הספינה הארקטית בסרט "פרנקנשטיין".
בשנת 2000 גילם קווין את דמותו של פול מקרטני בדרמה של ערוץ VH1 בשם "Two of Us".
ב-2005 הופיע קווין בסרט "The Exonerated", המבוסס על סיפור אמיתי על אנשים שנידונו לעונש מוות ולבסוף שוחררו. קווין גילם את דמותו של קרי מקס קוק.
ב-2006 שיחק קווין בתפקיד הראשי בסדרת הדרמה "The Book of Daniel" של רשת NBC. התוכנית בוטלה אחרי שידורה במשך שלושה שבועות, וחמשת הפרקים האחרונים מעולם לא שודרו. ב-2007 היה קווין מועמד שוב לפרס אמי על הופעתו בסרט הטלוויזיה "Bury My Heart at Wounded Knee".
ב-2010 שיחק קווין בתפקיד קמע בדמות ויליאם ריינספרד בסרט הצרפתי "המפתח של שרה" שמתרחש בתקופת מלחמת העולם השנייה.
קווין כיכב בתפקיד "דרמוט" לצדה של טיילור שילינג (אבי) בסרט "Stay" שיצא לאקרנים ב-2013.
ב-2012 החל קווין להופיע בסדרת הטלוויזיה של רשת CBS "אלמנטרי".
חיים אישיים

ב-1987 התחתן קווין עם השחקנית אליזבת בראקו, שכיכבה לצדו בסרט "מעקב צמוד". היא אחותה של השחקנית לוריין בראקו. לבני הזוג יש שתי בנות: מיה (נולדה ב-1998) ואווה איילין (נולדה ב-1989) שלוקה באוטיזם. אווה הופיעה בדמות התינוק "דייוויד" בסרט "אבלון", ומיה שיחקה בתפקיד רוח רפאים בסרט "The Eclipse". המשפחה חייתה בעבר באנגלווד שבניו ג'רזי. קווין ומשפחתו חיים בפליסאדס מחוז רוקלנד בניו יורק, ובמארבלטאון במחוז אולסטר שבמדינת ניו יורק.
קווין הוא אוהד נלהב של קבוצות שיקגו קאבס וגרין ביי פאקרס, ושל מייקל ג'ורדן, רורי מקילרוי ורוג'ר פדרר.
חיים אישיים > נדבנות

קווין השתתף באירוע צדקה עבור קרן איסט לייק לפיתוח מחודש של הקהילה, ובקמפיין "One for the Boys" של סמואל ל. ג'קסון להעלאת המודעות לסרטן האשכים. ב-2010 השתתף קווין בהקרנת בכורה של הסרט "A Shine of Rainbows" שנתרם עבור International Children's Media Center ועבור קרן אמריקה אירלנד (AIF). ב-1991 הקריא קטע מתוך הספר "הגלגול" מאת פרנץ קפקא כחלק מתשדירי שירות לקידום אוריינות של ערוץ MTV.
ב-2003 נאם קווין בערב התרמה "Night of Too Many Stars" למען ארגון The Autism Coalition. הוא היה חבר כבוד של ארגון National Alliance for Autism Research.
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 1979 |  | The Man in 605 | ג'רי גרין | תיאטרון Performance Community, שיקגו ביים והפיק ביירן פיבן בסדנת תיאטרון פיבן |
|  | שחרזאדה | Scheherazade |  | שיקגו, אילינוי |
|  |  | The Irish Hebrew Lesson |  | שיקגו, אילינוי |
| 1984 | מתים מאהבה | Fool for Love | אדי | תיאטרון דאגלס פיירבנקס, ניו יורק |
| 1985 | המלט | Hamlet | המלט | תיאטרון ויזדום ברידג' ביים רוברט פולס |
| 1985–1986 | השקר בנפשינו | A Lie of the Mind | פרנקי | תיאטרון פרומנייד, ניו יורק |
| 1988 | חשמלית ושמה תשוקה | A Streetcar Named Desire | סטנלי קובלסקי | ברודוויי, תיאטרון Circle in the Square זכייה בפרס עולם התיאטרון |
| 2003 |  | The Exonerated | קרי מקס קוק | תיאטרון בליקר 45, ברחוב בליקר ניו יורק תיאטרון קוראן סן פרנסיסקו |
| 2004 |  | Trumbo: Red, White and Blacklisted | דלטון טרמבו | תיאטרון וסטסייד, ניו יורק |
| 2005 |  | The Exonerated | קרי מקס קוק | קווינס הול, פסטיבל הפרינג באדינבורו |
| 2006 |  | The Exonerated | קרי מקס קוק | ריברסייד סטודיוס, וסט אנד, לונדון פסטיבל התיאטרון בדבלין |
| 2008 |  | Conversations in Tusculum | ברוטוס | תיאטרון פאבליק בניו יורק |
פרסים ומועמדויות

| שנה | פרס | עבור | תוצאה |
| --- | --- | --- | --- |
| 1986 | פרס אמי לבידור בפריים טיים לשחקן ראשי במיני-סדרה או תוכנית ספיישל | קיפאון מוקדם | מועמדות |
| 1988 | פרס עולם התיאטרון | חשמלית ושמה תשוקה | זכייה |
| 1993 | פרס CableACE לשחקן משנה בסרט או מיני-סדרה | A Private Matter | מועמדות |
| 1999 | פרס הקולנוע והטלוויזיה האירי לשחקן הטוב ביותר | מסע בעקבות אבי | מועמדות |
| 1999 | פרס בלוקבאסטר אנטרטיימנט לשחקן האהוב ביותר בקומדיה או בסרט רומנטי | קסם מעשי | מועמדות |
| 2000 | פסטיבל הסרטים סאנדנס – פרס שופטים מיוחד (עם כל הקאסט) | לוכדת השירים | זכייה |
| 2003 | פרס הקולנוע והטלוויזיה האירי (IFTA) לשחקן הטוב ביותר בסרט – בחירת הקהל | — | מועמדות |
| 2003 | פרס הקולנוע והטלוויזיה האירי (IFTA) לשחקן הטוב ביותר בסרט – בחירת השופטים | שירו של ראגי בוי | מועמדות |
| 2005 | פרס הקולנוע והטלוויזיה האירי (IFTA) לשחקן הטוב ביותר בסרט | מכתב חוזר | מועמדות |
| 2005 | פרס אינדפנדנט ספיריט לשחקן המשנה הטוב ביותר | שוכן המערות | מועמדות |
| 2005 | פרס גות'ם לאנסמבל השחקנים הטוב ביותר | תשע נשמות | מועמדות |
| 2007 | פרס אמי לבידור בפריים טיים לשחקן המשנה הטוב ביותר במיני-סדרה או בסרט | ליבי קבור בברך פצועה | מועמדות |
| 2007 | פרס איגוד הקולנוע והטלוויזיה אונליין (OFTA) לשחקן המשנה הטוב ביותר בסרט או במיני-סדרה | ליבי קבור בברך פצועה | מועמדות |
| 2007 | פרס סטלייט לשחקן המשנה הטוב ביותר במיני-סדרה או בסרט טלוויזיה | ליבי קבור בברך פצועה | מועמדות |
| 2010 | פרס הקולנוע והטלוויזיה האירי (IFTA) לשחקן הטוב ביותר בתפקיד משנה | The Eclipse | זכייה |
הערות שוליים

↑  Drew, April. "Aidan Quinn talks up his Irish heritage". Irish Central. נבדק ב-27 באוגוסט 2016. {{cite web}}:  (עזרה)
↑  McGoldrick, Debbie (18 ספט' 2008). "The Mighty Quinn". IrishAbroad. אורכב מ-המקור ב-2012-06-04. נבדק ב-2018-02-02. {{cite web}}:  (עזרה)
↑  Garcia, Rikkie (נוב' 2001). "Biography (Aidan Quinn)". Tripod.com. {{cite web}}:  (עזרה)
↑  "Ava Eileen Quinn". IMDb.
↑  "Mia Quinn (I)". IMDb.
↑  David, Mark (24 במאי 2013). "Al Pacino Sells Palisades Guest House". Variety. {{cite web}}:  (עזרה)
↑  Van Buskirk, Leslie (12 אפר' 2013). "Daniel Craig, Anne Hathaway, The Clintons: Is Hippie Town Woodstock the New High-End NYC Getaway?". The Hollywood Reporter. {{cite web}}:  (עזרה)
↑  Ouzounian, Richard (2 נוב' 2012). "Aidan Quinn: Elementary star says you have to learn to live with life's jokes". Toronto Star. {{cite web}}:  (עזרה)
↑  "One For The Boys Charity Golf Match". Getty Images. 12 יוני 2015. {{cite web}}:  (עזרה)
↑  "Books Feed Your Head Commercial 1991 with Aidan Quinn". YouTube. Keith Richardson. 22 נוב' 2014. {{cite web}}:  (עזרה)
↑  "Night Of Too Many Stars Benefit For Autism Coalition". Getty Images. Mark Mainz. 27 פבר' 2003. {{cite web}}:  (עזרה)
↑  "Aidan Quinn Stars in Miracle Run". Autism Speaks. 23 אפר' 2007. אורכב מ-המקור ב-2016-12-19. נבדק ב-2018-02-02. {{cite web}}:  (עזרה)
| --- | --- |
בקרת זהויות :  NLI: 987007428755705171  PLWABN: 9810687523505606  BIBSYS: 97046989  BNE: XX1306914  BnF: cb13978469k (data)  CANTIC: a12236299  CiNii: DA13619665  GND: 140721509  ICCU: TO0V282639  ISNI: 0000 0001 1455 8441  LCCN: no96038347  NKC: pna2005274534  NLA: 35124885  NLK: KAC2020K9794  NTA: 096358246  SNAC: w6kh3hgw  SUDOC: 113862261  Trove: 833749  VIAF: 117741855   WorldCat (עם VIAF): 117741855
אנרי שרייר

| --- | --- |
אין תמונה חופשית
 לידה:  16 בנובמבר 1906 Saint-Étienne-de-Lugdarès, ארדש, צרפת 
 פטירה:  29 ביולי 1973 (בגיל 66) מדריד, ספרד 
 שם לידה:  Henri Antonin Charrière 
 מדינה:  צרפת 
 מקום קבורה:  Lanas 
 תקופת הפעילות:  1969–1970 
 
אנרי שרייר (בצרפתית: Henri Charrière;‏ 16 בנובמבר 1906 – 29 ביולי 1973) היה אסיר צרפתי שנשפט למאסר עולם עם עבודת פרך במושבת העונשין בגיאנה הצרפתית. הוא ידוע בעיקר בשל ספרו האוטוביוגרפי פרפר שכתב ב-1968 ועוסק בקורותיו בין 1931, השנה בה נשפט, ועד 1944, אז יצא לחופשי. קורות חייו כמתואר בספרו הם מסכת מתמשכת של התמודדות עם תנאי הכליאה הקשים במושבת העונשין מוכת המלריה ומחלות אחרות, תוך הפגנת כושר עמידה יוצא דופן, יכולת הישרדות, תעוזה, אלתור וניסיונות בריחה בלתי פוסקים.
בשנת 1973 הופק סרט הקולנוע הפרפר על-פי הספר, בכיכובם של דסטין הופמן וסטיב מקווין.
רימייק לסרט, גם בשם הפרפר יצא לאור ב-2017 בכיכובם של צ'ארלי האנם וראמי מאלק.
קורות חייו

כל המידע אודות חייו של שרייר נלקח מספרו האוטוביוגרפי, ואף על פי שהפרטים העיקריים בספרו נתמכים בעדויות נוספות, הרי שהסופר עצמו מודה שייתכן שפרטים מסוימים בסיפורו אינם מדויקים בשל הזמן הרב שחלף עד שהעלה אותם על הכתב.
שרייר נשפט בשנת 1931 למאסר עולם עם עבודת פרך על רצח של סרסור צרפתי, רצח שאותו לטענתו לא ביצע. הוא נשלח למחנה מעצר בקאן, ולאחר תקופה קצרה נשלח משם לגיאנה הצרפתית, שם התחזה לחולה ונכנס לבית החולים. שרייר ושלושה מחבריו הצליחו לברוח מבית החולים, ולאחר תקופה קצרה של נדודים הגיעו שלושה מהם לקולומביה, שם נתפסו בידי המשטרה המקומית ונאסרו. שרייר ואסיר נוסף הצליחו לברוח גם מכלא זה, ושרייר הגיע לגואחירה שם התקבל כחבר בקהילה אינדיאנית מקומית והקים משפחה עם שתי מקומיות.
לאחר שבעה חודשים עזב שרייר את האינדיאנים במטרה לחזור לצרפת ולנקום את נקמתו בתובע ובמושבעים שחרצו את דינו, אך הוא נתפס שוב בידי השלטונות הקולומביאנים ונכלא. לאחר חמישה ניסיונות בריחה כושלים, ביניהם אחד בו פוצץ את קיר בית הכלא, הוסגר לידי השלטונות הצרפתיים, ונידון בידיהם לשנתיים בידוד באי סן ז'וזף אשר באיי הישועה בעבור ניסיון הבריחה.
לאחר סיום תקופת הבידוד הועבר שרייר לאי המלכותי, והתחיל לתכנן שם את בריחתו. בעקבות הלשנה סוכלה הבריחה, ושרייר חיסל את המלשין. על ניסיון הבריחה והרצח הוא קיבל עונש של שמונה שנים בבידוד בסן ז'וזף, עונש שהסיכויים לחזור ממנו בחיים קלושים. לאחר 19 חודשים שוחרר שרייר בשל "נסיבות רפואיות" כפרס על כך שחודש לפני כן ניסה להציל משיני הכרישים את בתו של מפקד האי שנפלה למים. הוא הוחזר לאי המלכותי, ועם פתיחת מלחמת העולם השנייה הוחזר לסן ז'וזף (אך לא בבידוד). שם התחזה למשוגע, הועבר לבית החולים למשוגעים בעל השמירה הרופפת, וניסה לברוח מהאי. בריחתו נכשלה והוא כמעט נהרג כאשר הרפסודה המאולתרת שבנה התרסקה על הסלעים, אך ניסיון הבריחה לא התגלה.
שרייר הועבר לבקשתו לאי השדים ויחד עם חבר ניסה בריחה נוספת. הבריחה הצליחה והוא הגיע ליבשה, לגיאנה הצרפתית, ללא חברו ששקע בביצה בדרך. מגיאנה הצרפתית הוא ברח עם שני סינים לג'ורג'טאון שבגיאנה הבריטית (כיום גיאנה) וחי שם תקופה קצרה כאיש חופשי, אולם החליט לשוב לוונצואלה שם נעצר באל דוראדו ונכלא עד יום שחרורו באוגוסט 1944.
שרייר קיבל אזרחות של ונצואלה ונישא. ב-1967 החל לכתוב את ספרו האוטוביוגרפי "פרפר" (בצרפתית: Papillon) בו גולל את מסכת מאסריו ובריחותיו, וסיים אותו בתחילת 1968. בספר מכונה שרייר "פרפר", על שם קעקוע בצורה זו על חזהו. בעברית יצא ספרו לראשונה בשם "פרפר" בתרגום לנה קנטי ובהוצאת בוסתן בשנת 1972. לאחר מכן הוציא שרייר את ספר ההמשך לספרו הקודם - "באנקו".
הספר פרפר בעברית יצא שנית ב-2016 בתרגומו של רפי קינן, ובהוצאת ספרי עליית הגג.
שרייר מת ב-29 ביולי 1973 במדריד מסרטן הגרון.
הערות שוליים

↑  Henri Charrière, The Petty Thief Who Escaped Prison Eight Times, ThoughtCo (באנגלית)
| --- | --- |
בקרת זהויות :  NLI: 987007272990405171  PLWABN: 9810675953605606  BIBSYS: 90106755  BNC: 000035739  BNE: XX834105  BnF: cb11896230g (data)  CANTIC: a16316903  CiNii: DA04633632  GND: 123638658  ISNI: 0000 0001 2028 757X  LCCN: n50038422  LNB: 000067337  MusicBrainz: 69af8b0d-6088-4011-a473-c2ff8680e033  NDL: 00435775  NKC: jn20000603101  NLA: 35027476  NLG: 112424  NLK: KAC199604870  NSK: 000296527  NTA: 070394911  RERO: 02-A003097172  RSL: 000171777  SELIBR: 181441  SNAC: w6p59c2m  SUDOC: 026780682  Trove: 800954  VIAF: 76313345   WorldCat (עם VIAF): 76313345
אוניברסיטת אילינוי באורבנה-שמפיין

| --- | --- |
סמליל האוניברסיטה

הקמפוס הראשי באוניברסיטה
 אוניברסיטת מחקר ציבורית
 מוטו:  Learning and Labor   "לימוד ועבודה"
 תקופת הפעילות:  1867–הווה (כ־157 שנים)
 קמפוס:  עירוני
 בעלי תפקידים
 נשיא:  טימותי קילין
 צוות:  7,842 (2021)
 סגל:  2,548 (2021)
 סטודנטים
 כלל הסטודנטים:  56,257 (2021)
 סטודנטים לתואר ראשון:  34,559 (2021)
 סטודנטים לתארים מתקדמים:  20,525 (2021)
 שונות
 הון עצמי:  3.82 מיליארד דולר (2021)
 כינוי קבוצת הספורט:  Fighting Illini
 מיקום
 מיקום:  אורבנה-שמפיין שבאילינוי   ארצות הברית ארצות הברית
 מדינה:  ארצות הברית ארצות הברית
 קואורדינטות:  40°06′38″N 88°13′42″W﻿ / ﻿40.110538888889°N 88.228411111111°W﻿ / 40.110538888889; -88.228411111111
 www.illinois.edu
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת אילינוי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת אילינוי(למפת אילינוי רגילה) ספרינגפילד שיקגו אורורה רוקפורד ג'ולייט פאוריה ווקיגן ויסקונסין ימת מישיגן  איווה מיזורי קנטקי אינדיאנה מי.אוניברסיטת אילינוי(למפת אילינוי מוגדלת) ספרינגפילד שיקגו אורורה רוקפורד ג'ולייט פאוריה ווקיגן ויסקונסין ימת מישיגן  איווה מיזורי קנטקי אינדיאנה מי.אוניברסיטת אילינוי
 
אוניברסיטת אילינוי באורבנה-שמפיין (באנגלית: University of Illinois at Urbana-Champaign; בראשי תיבות: UIUC; בקיצור: U of I או Illinois) היא אוניברסיטת מחקר ציבורית במדינת אילינוי שבארצות הברית. אוניברסיטה זו היא הקמפוס הוותיק, הגדול והיוקרתי של מערכת האוניברסיטאות של אוניברסיטת אילינוי הכוללת גם את אוניברסיטת אילינוי בשיקגו ואוניברסיטת אילינוי בספרינגפילד. זו האוניברסיטה השנייה בוותק שלה באילינוי.
האוניברסיטה כוללת 17 יחידות אקדמיות המציעות יותר מ-150 תוכניות לימודים. בנוסף, האוניברסיטה מפעילה שלוחה המשרתת 2.7 מיליון נרשמים בשנה במדינת אילינוי וסביבותיה.
בשנת 2011, התוכנית לתואר ראשון דורגה במקום ה-47 בקרב האוניברסיטאות בארצות הברית ובמקום ה-15 מבין האוניברסיטאות הציבוריות בארצות הברית על ידי U.S. News & World Report. לפי הדירוג האקדמי של האוניברסיטאות בעולם, אוניברסיטת אילינוי באורבנה-שמפיין מדורגת במקום ה-25 מתוך כ-1,000 מוסדות השכלה בינלאומיים מוכרים האוניברסיטה מציעה תוכניות הנדסה, מדעי המחשב וחשבונאות המדורגות בין הגבוהות בארצות הברית.
מספר הנרשמים בסתיו 2007 היה 42,326 סטודנטים, מתוכם סטודנטים מכל 50 המדינות בארצות הברית ומ-127 מדינות בעולם. מתוכם 30,895 נרשמו ללימודי תואר ראשון ו-11,431 היו בוגרי תואר ראשון שנרשמו ללימודי המשך. נתון זה העמיד את אוניברסיטת אילינוי במקום העשירי ברשימת האוניברסיטאות הגדולות בארצות הברית לפי מספר נרשמים לתואר ראשון.
הקמפוס האוניברסיטאי כולל למעלה מ-286 מבנים בשטח מוניצפאלי של 6 קמ"ר של שתי הערים אורבנה ושמפיין. התקציב השנתי של האוניברסיטה עומד על 1.5 מיליארד דולר.
האוניברסיטה מקיימת תוכניות חילופי סטודנטים עם אוניברסיטת תל אביב, האוניברסיטה העברית והטכניון.
היסטוריה

בחוק מוריל מ-1862 אושרה הקצאת חלקת אדמה לכל מדינה בארצות הברית לצורך הקמת אוניברסיטה (בדרך כלל ציבורית) שתלמד חקלאות, מכניקה, והכשרה צבאית "מבלי להימנע ממקצועות מדעיים וקלאסיים אחרים". לאחר מכרזים בין מספר ערים באילינוי, נבחרה אורבנה לעיר שבה תוקם האוניברסיטה.
על אופייה של האוניברסיטה התחוללו מאבקים בין נשיאה הראשון ג'ון מילטון גרגורי לבין חברי בית המחוקקים של אילינוי. גרגורי שאף להקים מוסד שעוסק בכל תחומי הדעת ולאו דווקא בעל קשר ישיר לתעשייה וחקלאות. הוא התפטר מתפקידו לאחר כשלוש עשרה שנים, ב-1880. אולם כחמש שנים לאחר מכן הוחלף שם המוסד מ"האוניברסיטה התעשייתית של אילינוי" ל"אוניברסיטה של אילינוי", שם שציין את ההסכמה עם השקפתו של גריגורי.
קולג'ים ובתי ספר

הקולג' לחקלאות, צרכנות ומדעי הסביבה (אנ') (1867)
הקולג' לאמנויות יפות ואמנויות שימושיות (אנ') (1867)
הקולג' להנדסה (אנ') ע"ש גריינג'ר (1868)
הקולג' למדעים ולאמנויות חופשיות (אנ') (1868)
בית הספר למדעי המידע (אנ') (1893)
הקולג' למדעי הבריאות השימושיים (אנ') (1895)
הקולג' למשפטים (אנ') (1897)
הקולג' לחינוך (אנ') (1905)
הקולג' למנהל עסקים ע"ש גיס (1915)
הקולג' למדיה (אנ') (1927)
בית הספר לעבודה סוציאלית (אנ') (1944)
המכון לתעופה (אנ') (1945)
בית הספר ליחסי עבודה ותעסוקה (אנ') (1946)
הקולג' לרפואה וטרינרית (אנ') (1948)
הקולג' לרפואה (אנ') ע"ש קרל (2015)
הקולג' למוסמכים
המחלקה ללימודים כלליים
קמפוס

הקמפוס ידוע בנופיו ובבנייניו, והוא בעל מאפיינים ייחודיים.
המרכזים האקדמיים מחולקים באופן כמעט שווה בין הערים התאומות אורבנה ושמפיין.
האוניברסיטה היא אחת מהארגונים החינוכיים היחידיים שבבעלותה שדה תעופה.
שדה התעופה וילארד (Willard) קרוי על שמו של נשיא האוניברסיטה לשעבר ארתור קאטס וילארד (Arthur Cutts Willard).
מחקר

האוניברסיטה נחשבת לאטרקטיבית למהנדסים ולמדענים. היא מציעה מבחר גדול מאוד של תחומי ידע ומחקר הן לסטודנטים לתואר ראשון והן לסטודנטים לתארים מתקדמים. היא חברה ברשימת 25 אוניברסיטאות המחקר המובילות בארצות הברית.
מעבר לכך שהאוניברסיטה מקבלת שטף של מענקים ופרויקטים ממומנים, היא גם מנהלת תשתית מחקר מודרנית נרחבת. האוניברסיטה הייתה מחלוצי התחום של חינוך בעזרת מחשבים.
האוניברסיטה עזרה בפיתוח תחומים ידועים רבים כגון הדפדפן הגרפי מוזאיק. כיום משתפת האוניברסיטה פעולה עם IBM ועם הקרן הלאומית למדע בבניית מחשב-על מהמהירים בעולם.
שם הפרויקט "Blue Waters" והוא מיועד להיות מסוגל לבצע קודריליון חישובים בשנייה. אם יושלם, המחשב יהיה מהיר יותר פי שלושה מהמחשב המהיר ביותר כיום. האוניברסיטה חוגגת ב-12 בינואר 1997 את "יום הולדתו" של HAL 9000, מחשב-העל הדמיוני מהסרט 2001: אודיסיאה בחלל. בסרטים, HAL מציין את "Urbana, Illinois" כמוצאו.
ביל גייטס אמר כי מיקרוסופט שוכרת יותר בוגרים של אוניברסיטת אילינוי באורבנה-שמפיין מאשר כל אוניברסיטה אחרת בעולם.
בוגר האוניברסיטה ויליאם הולט, סגן נשיא אינטל בזמנו, ציין גם כי אינטל שוכרת יותר דוקטורנטים בוגרי האוניברסיטה מאשר כל אוניברסיטה אחרת בעולם.
אחד המדדים לאיכות מוסד אקדמי הוא מספר חתני פרס נובל שהם חברי / חברות הסגל או בוגרי המוסד. האוניברסיטה של אילינוי ממוקמת במקום ה15 בין כלל האוניברסטאות ובמקום החמישי בין האוניברסיטאות הציבוריות.
חיי הסטודנטים > התמודדות לקבלה

לפי נתונים סטטיסטיים של קבלת סטודנטים מ-2008, 77% מהסטודנטים שהתקבלו היו בעלי ציון ACT של 27 או יותר. 31% היו עם ציון SAT משולב מאוחד של מתמטיקה וקריאה מעל 1400 (ללא כתיבה), ו59% מהסטודנטים שהתקבלו היו ב-10% העליון של הכיתות מהם באו.

חלק מהמחלקות באוניברסיטה מחמירים עוד יותר בתנאי הקבלה. למכללה להנדסה ב-2008 התקבלו סטודנטים עם ציוני ACT של 30–33, למכללה לעסקים היה צורך בציון 28–32 ולמכללה לתקשורת היה צורך בציון 27-32.
חיי הסטודנטים > מגורים

כמו אוניברסיטאות רבות, האוניברסיטה מחייבת סטודנטים בשנה-ראשונה לתואר ראשון להישאר במעונות של האוניברסיטה. ניתן לבחור מבין 22 מעונות באורבנה או בשמפיין. יש מספר מעונות פרטיים ברחבי הקמפוס, וכמה בתים מחוץ למערכת האחוות, הם נוטים להיות יותר יקרים למחיה. רוב הסטודנטים לתואר ראשון בוחרים לעבור לדירות פרטיות או למערכת האחוות לאחר השנה הראשונה או השנייה. "The University Tenant Union" מציע שירותי ייעוץ ועזרה בבחירת דירה וחתימה על חוזים. לסטודנטים נכנסים מתוכנית "חילופי סטודנטים" אין מגבלות מגורים והם יכולים לשכור דירה פרטית מחוץ לקמפוס, בדרך כלל בעלויות הרבה יותר נמוכות.
חיי הסטודנטים > אחוות

לאוניברסיטה יש את המספר הגדול ביותר של חברים במערכת האחוות בעולם. כרגע ישנם 68 אחוות ו36 אחוות-נשים בקמפוס.
חיי הסטודנטים > ספריות

מערכת הספריות בקמפוס היא אחת מהספריות האקדמיות הציבוריות הגדולות בעולם.
מכל האוניברסיטאות בצפון אמריקה, רק המערכת של הרווארד ו ייל גדולות יותר.
כרגע, הספרייה הראשית של האוניברסיטה ושאר 40 הספריות המחלקתיות מנהלות מעל מיליון פריטים, הכוללים מעל 11 מיליון כרכים.
לאוניברסיטה יש את הספרייה ההנדסית הציבורית (Grainger Engineering Library) הגדולה ביותר בארצות הברית.
חיי הסטודנטים > פנאי וספורט

בקמפוס יש תשתית פנאי ובילוי מודרנית. לאחרונה, שני מתקנים גדולים, CRCE ו ARC, שודרגו.
בקמפוס יש יותר מאלף מועדונים וארגונים, בנושאים מגוונים כגון תרבות, דת, ואתלטיקה ואף ארגונים נדבניים.
כל סטודנט רשאי לרשום ארגון כדי לקדם מטרה מסוימת.
חיי הסטודנטים > תחבורה

מערכת האוטובוסים שפועלת ברחבי הקמפוס והקהילה מופעלת על ידי Champaign-Urbana Mass Transit District. החברה המנהלת את המערכת מקבלת תשלומים על הסטודנטים דרך האוניברסיטה, כך שכל הסטודנטים רשאים (בהצגת כרטיס סטודנט) להשתמש באוטובוסים בחינם, בכל זמן ובכל מקום. בנוסף, האוניברסיטה משלמת שימוש חינם לכל הסגל והעובדים. כחלק מהסידור הנ"ל, החברה גם מתחזקת קו בין שדה התעופה למרכז הקמפוס ולטרמינל התחבורה המרכזי בעיר.
האוניברסיטה מתחזקת מערכת נרחבת של שבילים המיועדים לרוכבי אופניים ברחבי הקמפוס. כל הסטודנטים מצופים לרשום את האופניים שלהם במחלקת הבטיחות של האוניברסיטה.
חיי הסטודנטים > אתרי תרבות ופנאי

האוניברסיטה מהווה מרכז תרבות לכלל המחוז ובבעלותה מוזיאונים ואתרים רבים המהווים רשת חינוכית ותרבותית. בין האתרים:
פארק אלרטון - בית אחוזתו של סמואל אלרטון ובנו ג'ון אלרטון. שטח הפארק כולל גנים מעוצבים ויצירות אומנות שאסף ג'ון לאורך השנים, כמו גם מסלולי הליכה בשטחי טבע משוקמים. האחוזה מהווה היום מרכז כנסים.
מוזיאון קרנרט לאומנות - המוזיאון כולל יצירות אמנות מודרנית וקלאסית ומכיל את אוספי האומנות של האוניברסיטה. המוזיאון נמצא בשטחה המוניציפלי של שמפיין.
מוזיאון ספורלוק - המוזיאון מכיל פריטים היסטוריים מרחבי העולם כולל מומיה מצרית ואוסף נרחב של פריטים מהתרבויות הילידיות של יבשת אמריקה.
מרכז קרנרט לאמנויות הבמה - האולם והמוזיאון אינם נמצאים באותו אזור. בניין הקונצרטים נמצא באורבנה. אולם קרנרט מהווה נקודת משיכה לאומנים ויוצרים רבים מרחבי העולם המציגים יצירות קלאסיות ומודרניות. בשנת 2008 הציג הבלט הרוסי את יצירת הבלט מפצח האגוזים בקרנרט. בשנת 2010 הופיע באולם יצחק פרלמן.
ארבורטום - הפארק הבוטני של אוניברסיטת אילינוי ממוקם בדרום אורבנה. הוא מכיל מאות זנים של צמחים, גן יפני וגן סלעי ייחודי.
דירוג

בדירוג לשנת 2011 של US News and World Report התוכנית ללימודי תואר ראשון של האוניברסיטה הגיעה למקום ה47 מתוך כלל האוניברסיטאות המדורגות בארצות הברית ומקום 15 מתוך האוניברסיטאות הציבוריות.
התוכנית ללימודי תארים מתקדמים מכילה 60 תחומי מחקר ומדורגת במקום 30 בארצות הברית, כולל 23 תחומים המדורגים ב-5 הראשונים.
המכללה לעסקים דורגה מקום 12 בארצות הברית. המכללה להנדסה דורגה מקום 4, עם 14 תחומי מחקר המדורגים ב-10 הראשונים.
המכללה לחינוך מכילה 6 תוכניות המדורגות ב10 הראשונים. בית הספר לספרנות ומדענות מדורג במקום הראשון, עם 5 תוכניות ב-10 הראשונים.
כימיה ופיזיקה גם הן מדורגות ב10 הראשונים.
תוכניות אומנות רבות נמצאות ברבעון הראשון, כגון ארכיטקטורה ואומנות יפה. אולם, הנדסה אזרחית, הנדסת חשמל, מדעי המחשב, חשבונאות ופסיכולוגיה הם חלק מהמחלקות הבולטות והמובילות בתחומן באוניברסיטה.
בית הספר לתעסוקה וקשרים עסקיים ידוע באופן עקיב כמקום 2 או 3 במדינה, שני רק לאוניברסיטת קורנל.
בדירוג בינלאומי של The Institute of Higher Education באוניברסיטת ג'יאו טונג שאנגחאי דורגה האוניברסיטה במקום ה19 באוניברסיטאות המובילות בצפון אמריקה, ומקום 25 בעולם. בדירוג האקדמי העולמי על פי נושאי מחקר מאותה אוניברסיטה ב-2008, דורגה האוניברסיטה כמקום 3 בעולם בהנדסה, טכנולוגיה ומדעי המחשב. כמו כן, היא דורגה מקום 19 במדעי החיים ומדעי החקלאות, 20 במדעי הסביבה ומתמטיקה ומקום 51 במדעי החברה.
קהילה יהודית

בקמפוס קהילה יהודית ענפה, מגוונת ואקטיבית. אירועים רבים מתרחשים בחסות ארגון הלל או חב"ד.
באוניברסיטה הוקם ארגון הלל הראשון בעולם בשנת 1923. משרדי הארגון כיום פועלים בצומת הרחובות ג'ון וחמישי בשמפיין החל משנת 1950.